**Grozījuma** **Pasākumu plānā administratīvā sloga samazināšanai, administratīvo procedūru vienkāršošanai un publisko pakalpojumu kvalitātes uzlabošanai uzņēmējiem un iedzīvotājiem sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums |  Iekšlietu ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Saskaņā ar Ministru kabineta 2011.gada 29.augusta rīkojumu Nr.409 „Par Pasākumu plānu administratīvā sloga samazināšanai, administratīvo procedūru vienkāršošanai un publisko pakalpojumu kvalitātes uzlabošanai uzņēmējiem un iedzīvotājiem” apstiprināto Pasākumu plāna administratīvā sloga samazināšanai, administratīvo procedūru vienkāršošanai un publisko pakalpojumu kvalitātes uzlabošanai uzņēmējiem un iedzīvotājiem 15.punktā noteikto, Iekšlietu ministrijai sadarbībā ar Valsts ugunsdzēsības un glābšanas dienestu līdz 2013.gada 31.oktobrim bija nepieciešams pārskatīt ugunsdzēsības aparātu uzturēšanas prasības un svītrot Latvijas standartu LVS 332 „Ugunsdzēsības aparātu uzturēšana ekspluatācijai gatavā stāvoklī” no Ministru kabineta 2004.gada 17.februāra noteikumu Nr.82 „Ugunsdrošības noteikumi” teksta, vienlaicīgi nosakot tajos pamatprasības par ugunsdzēsības aparātu apskates un tehniskās apkopes biežumu un atbildību, proti:1) atbildīgais par ugunsdzēsības aparātu apskati un tehnisko apkopi ir ugunsdzēsības aparātu īpašnieks;2) ugunsdzēsības aparātu apskati var veikt pats īpašnieks objektā atbilstoši ugunsdzēsības aparātu ražotāja tehniskajiem noteikumiem, bet ne retāk kā 1 reizi gadā;3) ugunsdzēsības aparātu apkopi veic ugunsdzēsības aparātu tehniskās apkopes punktos atbilstoši ugunsdzēsības aparātu ražotāja tehniskajiem noteikumiem, bet ne retāk kā 1 reizi 5 gados. Valsts ugunsdzēsības un glābšanas dienests ar 2012.gada 29.maija rīkojumu Nr.634 „Par darba grupas izveidošanu Ministru kabineta noteikumu „Grozījumi Ministru kabineta 2004.gada 17.februāra noteikumos Nr.82 „Ugunsdrošības noteikumi”” projekta izstrādāšanai” izveidoja darba grupu. Darba grupa, izstrādājot grozījumus, secināja, ka Ministru kabineta 2004.gada 17.februāra noteikumos Nr.82 „Ugunsdrošības noteikumi” ir nepieciešami vēl citi būtiski grozījumi, kas pilnveidotu ugunsdrošības prasības. Līdz ar to tika pieņemts lēmums izstrādāt jaunus Ministru kabineta noteikumus. 2013.gada 7.augustā stājās spēkā likums „Grozījumi Ugunsdrošības un ugunsdzēsības likumā”, kā rezultātā bija nepieciešams pilnveidot regulējumu attiecībā uz ugunsdrošības prasībām.Atbilstoši Ministru kabineta 2009.gada 25.augusta noteikumos Nr.970 „Sabiedrības līdzdalības kārtība attīstības plānošanas procesā” noteiktajam Ministru kabineta noteikumu projekta „Ugunsdrošības noteikumi” izstrādē tika nodrošināta sabiedrības līdzdalība. Tā kā Ministru kabineta noteikumu projektā „Ugunsdrošības noteikumi” tiek regulēti jautājumi, kas skar ļoti plašu sabiedrības loku, tad par izstrādāto projektu tika saņemts daudz dažādu viedokļu. Lai izvērtētu sniegtos viedokļus un varētu rast labākos risinājumus ar sabiedrības pārstāvjiem, kuri izteica viedokli, tika rīkotas vairākas sanāksmes (pēdējā sanāksme tika rīkota 2014.gada 17.janvārī). Ņemot vērā Ministru kabineta noteikumu projektā regulējamo jautājumu apjomu un sabiedrības pārstāvju izteiktos daudzos un dažādos viedokļus, nav iespējams nodrošināt ātru saskaņošanas procesu.  Ņemot vērā minēto, Pasākumu plāna administratīvā sloga samazināšanai, administratīvo procedūru vienkāršošanai un publisko pakalpojumu kvalitātes uzlabošanai uzņēmējiem un iedzīvotājiem 15.punktā noteikto termiņu nebija iespējams nodrošināt.  Līdz ar to 15.punktā noteiktā pasākuma termiņu nepieciešams pagarināt līdz 2014.gada 1.decembrim. |
| 3. | Projekta izstrādē iesaistītās institūcijas | Iekšlietu ministrija. |
| 4. | Cita informācija  | Nav. |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1.  | Sabiedrības mērķgrupas, kuras tiesiskais regulējums ietekmē vai varētu ietekmēt | Fiziskas un juridiskas personas. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Iekšlietu ministrija sadarbībā ar Valsts ugunsdzēsības un glābšanas dienestu |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Plāna projekta izpilde neietekmēs iesaistīto institūciju funkcijas, iesaistītās institūcijas noteiktos pasākums veiks savu funkciju ietvaros. |
| 3. | Cita informācija | Nav. |

Anotācijas III, IV, V un VI sadaļa – projekts šo jomu neskar.

Iekšlietu ministrs R. Kozlovskis

Vīza: valsts sekretāre I.Pētersone–Godmane

04.04.2014 8:19

597

J.Vaivods

67075846, janis.vaivods@vugd.gov.lv